2.

A II. melléklet az alábbiak szerint módosul: a) A 43. pozícióhoz tartozó leírás helyébe a következő szöveg lép: „43. pozíció — Az összes fedett terület: azon – ár (100 m2) mértékegységben kifejezett – terület, amelyen általában az 5. termelési módba tartozó növények termeszthetők: azaz a 138., a 141. és a 156., valamint a 143., a 139., a 285. és a 157. rovat szerinti növények. »Fedett« terület alatt a növényház, a stabil vázú fóliasátor és a járható fóliaalagút értendő; nem tartoznak ide a nem járható fóliaalagutak, a fátyolfólia és a vándorfólia (lásd a K. táblázat 138., 141. és 156. rovatában szereplő növényekre vonatkozó meghatározásokat). »Összes« terület alatt az összes »fedett« terület értendő, a hasznosításától függetlenül (azaz a művelőutakat is beleértve). A »többszintes« növényházak esetén csak az alapterület számolandó.” b) A 44. pozícióhoz tartozó leírás helyébe a következő szöveg lép: „44. pozíció — A strukturális alapokból támogatható terület: fel kell tüntetni, hogy a mezőgazdasági üzem mezőgazdasági hasznosítású területének nagyobb része az 1083/2006/EK rendelet 5., 6. vagy 8. cikkében foglalt rendelkezések hatálya alá tartozó területen helyezkedik-e el. A következő kódszámokat kell használni: 5= a mezőgazdasági üzem mezőgazdasági hasznosítású területének nagyobb része nem az 1083/2006/EK rendelet 5., 6. vagy 8. cikkében foglalt rendelkezések hatálya alá tartozó területen helyezkedik el; 6= a mezőgazdasági üzem mezőgazdasági hasznosítású területének nagyobb része az 1083/2006/EK rendeletben és különösen annak 5. cikkében meghatározott, a »konvergenci«a célkitűzés alapján támogatható területen helyezkedik el; 7= a mezőgazdasági üzem mezőgazdasági hasznosítású területének nagyobb része az 1083/2006/EK rendeletben és különösen annak 6. cikkében meghatározott, a »regionális versenyképesség és foglalkoztatás« célkitűzés alapján támogatható területen helyezkedik el; 8= a mezőgazdasági üzem mezőgazdasági hasznosítású területének nagyobb része az 1083/2006/EK rendeletben és különösen annak 8. cikkében meghatározott, átmeneti támogatásra jogosult területen helyezkedik el.” c) A melléklet a 45. pozíció után a következő 46. pozícióval egészül ki: „46. pozíció — A mezőgazdasági üzemhez közvetlenül kapcsolódó egyéb jövedelemszerző tevékenységek: a mezőgazdasági üzemhez közvetlenül kapcsolódó egyéb jövedelemszerző tevékenységekből származó bevételnek a mezőgazdasági üzem teljes bevételén belüli arányát jelző százaléksávban kell megadni. A következő kódszámokat kell használni: 1= ≥ 0 és ≤ 10 % 2= > 10 % és ≤ 50 % 3= > 50 % és < 100 %.” d) A 113. rovat helyébe a következő szöveg lép: „113. Ebből: a 112. rovatban szereplő összeg részletezése 1. Az élőállat-kategóriák (a D. táblázat vonatkozó rovatainak megfelelő 22–50. rovatszám alá tartozók), az alábbi 700. kód alá tartozó, a szarvasmarhára vonatkozó támogatás kivételével 2. Termékek (a K. táblázat 120–314. rovatainak és alpontjainak megfelelően), az alábbi 600. kód alá tartozó, fehérjenövényekre nyújtott támogatások és a 670. és a 680. kód alá tartozó kifizetések kivételével. A kétszeres beszámítás elkerülése érdekében a kifizetéseket csak egyszer kell feltüntetni (a megfelelő rovatban vagy alpontban). 3. Speciális kódok, amelyeket a következő felsorolás tartalmaz: — a 600. kód a 73/2009/EK rendelet alapján a fehérjenövényekre nyújtott támogatásra vonatkozik. Ezt az összeget az M. táblázatban is fel kell tüntetni, — a 670. kód a 73/2009/EK rendelet alapján az egységes támogatási rendszer keretében nyújtott támogatásokra vonatkozik. Ezt a teljes összeget és a részleteket az M. táblázatban is fel kell tüntetni, — a 680. kód a 73/2009/EK rendelet alapján az egységes területalapú támogatási rendszer keretében nyújtott támogatásokra vonatkozik. Ezt a teljes összeget az M. táblázatban is fel kell tüntetni, — a 700. kód a 73/2009/EK rendelet alapján a marha- és borjúhúsra nyújtott közvetlen támogatások összegére vonatkozik. Ezt a teljes összeget és a részleteket az M. táblázatban is fel kell tüntetni, — a 800. kód az 1698/2005/EK rendelet alapján nyújtott agrár-környezetvédelmi és állatjólléti támogatásokra vonatkozik, — a 810. kód az 1698/2005/EK rendelet alapján folyósított Natura 2000 kifizetésekre és a 2000/60/EK irányelv szerinti kifizetésekre vonatkozik, — a 820. kód az 1698/2005/EK rendelet alapján a hegyvidéki területeken a természeti hátrány miatt nyújtott támogatásokra, valamint az egyéb hátrányos helyzetű területeknek nyújtott támogatásokra vonatkozik, — a 830. kód az 1698/2005/EK rendelet alapján a közösségi jogszabályokon alapuló szabványoknak való megfelelést elősegítő támogatásokra vonatkozik, — a 835. kód az 1698/2005/EK rendelet alapján a tanácsadási szolgáltatások igénybevételéből származó költségek támogatására vonatkozik, — a 840. kód az 1698/2005/EK rendelet alapján az üzemtulajdonosnak az élelmiszer-minőségi rendszerekben való részvételéhez nyújtott támogatásra vonatkozik, — a 900. kód az 1698/2005/EK rendelet alapján a mezőgazdasági területek első erdősítésére nyújtott támogatásra vonatkozik, — a 910. kód az 1698/2005/EK rendelet alapján nyújtott egyéb erdészeti támogatásokra (a Natura 2000 kifizetésekre, az erdő-környezetvédelmi kifizetésekre, az erdészeti potenciál helyreállításának és a megelőző intézkedések bevezetésének költségeire nyújtott támogatásokra) vonatkozik, — a 921. kód a 73/2009/EK rendelet 68. cikke (1) bekezdésének a) és b) pontja alapján a tejágazat számára nyújtott támogatásokra vonatkozik, — a 922. kód a 73/2009/EK rendelet 68. cikke (1) bekezdésének a) és b) pontja alapján a marhahúságazat számára nyújtott támogatásokra vonatkozik, — a 923. kód a 73/2009/EK rendelet 68. cikke (1) bekezdésének a) és b) pontja alapján a juh- és kecskeágazat számára nyújtott támogatásokra vonatkozik, — a 924. kód a 73/2009/EK rendelet 68. cikke (1) bekezdésének a) és b) pontja alapján a rizságazat számára nyújtott támogatásokra vonatkozik, — a 925. kód a 73/2009/EK rendelet 68. cikke (1) bekezdésének a) pontja alapján az egyéb haszonnövények termesztéséhez nyújtott támogatásokra vonatkozik, — a 926. kód a 73/2009/EK rendelet 68. cikke (1) bekezdésének a) pontja alapján az egyéb állatok tenyésztéséhez nyújtott támogatásokra vonatkozik, — a 927. kód azokra a 73/2009/EK rendelet 68. cikke szerinti egyéb támogatásokra vonatkozik, amelyek nem tartoznak a 921–926. és a 928. kód alá, — a 951. kód a fent említett kódok alá nem tartozó, állattenyésztés után járó támogatásokra vonatkozik, — a 952. kód a fent említett kódok alá nem tartozó, termesztett haszonnövények után járó támogatásokra vonatkozik, — a 953. kód a fent említett kódok alá nem tartozó, vidékfejlesztési célra nyújtott támogatásokra vonatkozik, — a 998. kód a katasztrófa-kifizetéseket, a termés vagy a termelési eszközök veszteségére az állami hatóságok által adott kompenzációt tartalmazza. (A magánbiztosítási kompenzációra a K. táblázat 181. rovatát kell használni), — a 999. kód a különleges jellegű támogatásokat tartalmazza (például agrár-pénzügyi kompenzáció). Figyelembe véve e támogatások különleges jellegét, ezeket a kifizetéseket a pénzügyi teljesítés alapján kell feltüntetni, — az 1052. és a 2052. kód a tejtermelés beszüntetéséért nyújtott kompenzációra vonatkozik. Az éves kifizetéseket az 1052. kód alatt, az egyösszegű kifizetéseket pedig a 2052. kód alatt kell feltüntetni, — a 950. kódot az olyan általános támogatásokra kell használni, amelyek egyetlen tevékenységhez sem köthetők vagy a fenti kódok egyike alá sem sorolhatók be.” e) A 115. rovat helyébe a következő szöveg lép: „115. Ebből: a 114. rovatban szereplő összeg részletezése: 1. A költségek típusa szerinti bontásban (használandó kódok: 59–82., 84., 85., 87. és 89.) 2. Speciális kódok, amelyeket a következő felsorolás tartalmaz: — a 928. kód a 73/2009/EK rendelet 68. cikke (1) bekezdésének d) pontja alapján nyújtott támogatásokra vonatkozik.” f) A 119. rovat után szereplő, „K. TERMELÉS (az állatállomány kivételével)” című táblázatban a második bekezdés helyébe a következő szöveg lép: „Külön bejegyzésekben kell jelölni, ha ugyanazt a növényt öntözéssel és öntözés nélkül is termesztik.” g) A 146. rovat helyébe a következő szöveg lép: „146. Ugar: minden olyan szántóföld, amely – tekintet nélkül arra, hogy művelés alatt áll-e vagy sem – a vetésforgó részét képezi, de amelyen egy teljes gazdasági éven át nem szándékoznak termést betakarítani. Ide tartozik ezenkívül az összes olyan, a 73/2009/EK tanácsi rendelet 6. cikkében meghatározottak szerint jó mezőgazdasági és környezeti állapotban tartott szántóföldi terület, amelyen egy teljes gazdasági éven át nem szándékoznak termést betakarítani. A 146. rovat (»Ugar«) alpontjai: 315. Támogatás nélküli ugar 316. Támogatásra jogosult ugar” h) A 158. rovat helyébe a következő szöveg lép: „158. Egyéb ültetvények (kosárfűz, sás, bambusz, fűzfa, karácsonyfa stb.)” i) A K. TÁBLÁZAT OSZLOPAI alrészben a 2. oszlop (Termesztési mód) és a 3. oszlop (Hiányzó adatok) szövege helyébe a következő lép: „Termesztési mód (2. oszlop) A termesztési módok és az azoknak megfelelő kódok a következők: 0. kód : Ezt a kódot az állati termékek, a feldolgozott termékek, a készletek és a melléktermékek esetében kell használni. A. Szántóföldi növények (a szabadban, mezőgazdasági növényekkel vetésforgóban termesztett friss zöldségek, dinnye és szamóca is): 1. kód : Nem öntözött főnövények A főnövények közé az alábbiak tartoznak — tiszta kultúra, vagyis egy adott területen a gazdasági év során egymagában termesztett növény, — kevert vetések: együttesen vetett, művelt és betakarított növények, amelyek keveréke alkotja a végterméket, — egy adott területen a gazdasági év folyamán egymást követően termesztett növények közül a területet a leghosszabb ideig elfoglaló kultúra. 2. kód : Nem öntözött közévetett növények Bizonyos ideig együtt, ugyanazon a földterületen termesztett növények, amelyek mindegyike rendes körülmények között külön termést hoz a gazdasági év folyamán. A teljes területet a növények között az egyes növények által ténylegesen elfoglalt területnek megfelelően kell felosztani. 3. kód : Nem öntözött másodvetésű növények (köztes kultúrák) A gazdasági év során egy adott területen egymást követően termesztett, nem főnövénynek minősülő növények. 6. kód : Öntözött főnövények vagy közévetett növények 7. kód : Öntözött másodvetésű növények Valamely növény akkor tekinthető öntözöttnek, ha vízzel rendszerint mesterségesen látják el. A növények e két típusát fel kell tüntetni, amennyiben a könyvelésben az adatok rendelkezésre állnak. B. Szabadföldi árutermelő kertészetek és virágkertészeti növények 4. kód : Szabadföldi árutermelő kertészetben termesztett friss zöldségfélék, dinnye és szamóca (lásd a 137. rovatot) és a szabadföldön termesztett virágok és dísznövények (lásd a 140. rovatot). C. Termesztőberendezésben termesztett növények 5. kód : Termesztőberendezésben termesztett friss zöldségfélék, dinnye és szamóca (lásd a 138. rovatot), termesztőberendezésben termesztett (egynyári vagy évelő) virágok és dísznövények (lásd a 141. rovatot), termesztőberendezésben termesztett ültetvények (lásd a 156. rovatot). Amennyiben szükséges, lásd a 139., 143., 285. és 157. rovatot is. D. Energianövények 10. kód : Energianövények Hiányzó adatok (3. oszlop) 0. kód : A 0. kódot kell beírni, ha egyetlen adat sem hiányzik. 1. kód : Az 1. kódot kell beírni, ha a veteménnyel borított területet nem adták meg (lásd a 4. oszlopot), például lábon megvásárolt vagy alkalomszerűen, egy évnél rövidebb ideig bérelt területről származó eladható termények értékesítése esetén, illetve vásárolt állati vagy növényi termékek feldolgozásából származó termelés esetén. 2. kód : A 2. kódot kell beírni a szerződés szerint termesztett növények esetében, amikor az értékesítés feltételei miatt a tényleges termelést nem lehet megállapítani (5. oszlop). 3. kód : A 3. kódot kell beírni, amikor az értékesítés feltételei miatt a tényleges termelést nem lehet megállapítani, és a növények termesztésére vonatkozóan nem kötöttek szerződést. 4. kód : A 4. kódot kell beírni, amikor a területre és a tényleges termelésre vonatkozó adat hiányzik. 5. kód : Az 5. kódot kell beírni azoknak a fiatal ültetvényeknek az esetében, amelyekről még nem takarítanak be termést. 6. kód : A 6. kódot kell beírni, amikor a növények – például rossz időjárási viszonyok miatt bekövetkező – pusztulása következtében nem kerül sor betakarításra.” j) Az M. táblázat (KÖZVETLEN KIFIZETÉSEK – az 1782/2003/EK rendelet alapján) helyébe a következő szöveg lép: 600. Fehérjenövényekre vonatkozó támogatás a 73/2009/EK rendelet alapján A fehérjenövényekre vonatkozó támogatást a 600. kóddal a J. táblázatban is fel kell tüntetni. 670. Egységes támogatási rendszer a 73/2009/EK rendelet alapján 4. oszlop – Kifizetési alapegységek száma: a 671. és a 672. rovat összege. 5. oszlop – Összes támogatás: a 671–674. rovat összege. Az egységes támogatási rendszer alapján kifizetett támogatás összértékét a 670. kóddal a J. táblázatban is fel kell tüntetni. A 670. rovat részletezése Rovat Kifizetési alapegységek száma Összes támogatás 671. Kifizetések az egységes támogatási rendszer alapján, a 672. és a 674. rovatban szereplők kivételével; tartalmazza a rétre/állandó legelőre vonatkozó kifizetéseket is, ha ezek nincsenek külön feltüntetve kötelező kötelező 672. Kifizetések az egységes támogatási rendszer alapján rétre/állandó legelőre nem kötelező nem kötelező 674. Kifizetések az egységes támogatási rendszer szerint, különleges jogosultságok alapján kötelező kötelező 680. Egységes területalapú támogatási rendszer a 73/2009/EK rendelet alapján Az egységes támogatási rendszer alapján kifizetett támogatás összértékét a 680. kóddal a J. táblázatban is fel kell tüntetni. 700. Közvetlen kifizetések marhahús előállítására a 73/2009/EK rendelet alapján A marhahús előállítására szánt közvetlen kifizetések összértékét a 700. kóddal a J. táblázatban is fel kell tüntetni. A következő táblázat rovatai tartalmazzák a marhahúsra vonatkozó közvetlen kifizetések valamennyi típusát a 73/2009/EK rendeletnek megfelelően: Rovat Kifizetési alapegységek száma Összes támogatás 700. Marhahúsra vonatkozó kifizetések összesen (a 710., a 730. és a 740. rovat összege) — kötelező 710. Különleges támogatás (a 711. és a 715. rovat összege) kötelező kötelező 711. Különleges támogatás bikákra kötelező kötelező 715. Különleges támogatás tinókra kötelező kötelező 730. Anyatehén-támogatás (a 731. és a 735. rovat összege) — kötelező 731. Anyatehén-támogatás anyatehenekre és üszőkre kötelező kötelező 735. Anyatehén-támogatás: kiegészítő nemzeti támogatás kötelező kötelező 740. Vágási támogatás (a 741. és a 742. rovat összege) — kötelező 741. Vágási támogatás: 1–7 hónapos nem kötelező kötelező 742. Vágási támogatás: 8 hónapos és idősebb kötelező kötelező AZ M. TÁBLÁZAT OSZLOPAI Termék vagy termékkombináció (1. oszlop) (2. és 3. oszlop): Nem használt. Kifizetési alapegységek száma (4. oszlop) A 600–634. és a 680. rovat esetében azt a területet kell megadni árban (100 m2) kifejezve, amely után a termelőnek támogatás jár. A 710–742. rovat esetében azon állatok számát kell feltüntetni, amelyek után kifizetés jár. A 670–672. rovat esetében az aktivált jogosultságok számát árban kell kifejezni. A 674. rovatba a különleges jogosultságok számát kell bejegyezni. Összes támogatás (5. oszlop) A gazdasági év során kapott vagy jogosultan igényelt támogatások összege. (6–10. oszlop): Nem használt.”